Suchinthana/ta-wikipedia huggingface dataset:
தோஸ்த்

தோஸ்த் (Dost) எஸ். ஏ. சந்திரசேகர் இயக்கத்தில் 2001 ஆம் ஆண்டு சூன் மாதம் 29 ஆம் தேதியன்று  வெளிவந்த தமிழ்த் திரைப்படம் ஆகும்.  சரத்குமார், அபிராமி முதன்மை கதாபாத்திரத்தில் நடிக்க ரகுவரன், பிரகாஷ்ராஜ் மற்றும் இந்து ஆகியோர் துணை கதாபாத்திரத்தில் நடித்திருந்தனர்.

நடிகர்கள்
 விஸ்வநாதனாக சரத்குமார்
 அனாமிகாவாக அபிராமி
 நீலகண்ட பிரம்மச்சாரியாக பிரகாஷ் ராஜ்
 ரகுவாக ரகுவரன்
 பாம் பக்கிரியாக வடிவேலு
 இந்து
 கிரேசி மோகன்
 நிழல்கள் ரவி
 சந்தான பாரதி
 ஷிரிமன்
 தளபதி தினேஷ்
 மோகன் ஷர்மா
 கஸ்தூரி (சிறப்புத் தோற்றம் )
 ராம்ஜி (சிறப்புத் தோற்றம் )
 கே.எஸ்.ரவிக்குமார் (சிறப்புத் தோற்றம் )

பாடல்கள்
இத்திரைப்படத்திற்கு தேவா இசையமைத்தார். அனைத்து பாடல்களையும் கவிஞர் வாலி இயற்றினார். 
 ஹே சலா சலா- சுக்விந்தர் சிங்
 ஏதேன் தோட்டத்து- அருண் மொழி, சுவர்ணலதா
 ரெண்டு அங்குல ரோஜா- எஸ். பி. பாலசுப்பிரமணியம்,சித்ரா
 தாஜ்மஹால் - தேவன், அனுராதா ஸ்ரீராம்

மேற்கோள்கள்

வெளி இணைப்புகள் 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
பழிவாங்குதல் குறித்தான திரைப்படங்கள்
தேவா இசையமைத்த திரைப்படங்கள்
சரத்குமார் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
ரகுவரன் நடித்த திரைப்படங்கள்
வடிவேலு நடித்த திரைப்படங்கள்
நிழல்கள் ரவி நடித்த திரைப்படங்கள்
எஸ். ஏ. சந்திரசேகர் இயக்கிய திரைப்படங்கள்
கோரக்கர்

கோரக்கர் (Korakkar) என்பார் தமிழக சித்தர் ஆவார். இவர் தமிழ்நாட்டின் புகழ்பெற்ற 18 சித்தர்களில் ஒருவர். இவர் சித்தர்களான அகத்தியர் மற்றும் போகர் ஆகியோரின் மாணவராக இருந்தார். போகரின் பல்வேறு படைப்புகளில் கோரக்கர் குறித்துக் குறிப்பிடப்பட்டுள்ளது. இவரது ஜீவ சமாதி தமிழ்நாட்டின் நாகப்பட்டினம் மாவட்டத்தின் வடக்கு பொய்கை நல்லூரில் உள்ளது. இவர் தமது இளம் வயதினை கோவையில் உள்ள வெள்ளியங்கிரி மலையில் கழித்தார். இவரது பிறப்பிடம் எனினும் வடநாட்டில் திருத்தலமான புருடன்குடி  எனப்படும் இன்று பாகிஸ்தானில் உள்ள பெஷாவர் நகரத்தில் அமைந்து உள்ளது.

கோரக்கரின் தொடர்புடைய பிற மடங்களாகப் பேரூர், திருச்செந்தூர் மற்றும் இலங்கையில் உள்ள திருக்கோணமலை உள்ளது. கோரக்கர் குகைகள் சதுரகிரி மற்றும் கொல்லி மலைகளில் காணப்படுகின்றன. மற்ற சித்தர்களைப் போலவே, கோரக்கர் மருத்துவம், தத்துவம் மற்றும் ரசவாதம் குறித்த பாடல்களையும் எழுதியுள்ளார்.

இவரது படைப்புகளாகக் கோரக்கர் மலாய் வாகதம் (கோரக்கரின் மலை மருந்துகள்), மலை வாகடம், கோரக்கர் வைப்பு, காலமேகம், மராலி வரதம், நிலாயோடுகம், சந்திரரேகை நூல் மற்றும் பல உள்ளன.

கோரக்கர் எதிர்கால நிகழ்வுகளை முன்னறிவித்து சந்திரரேகை நூலில் எழுதியுள்ளார். இவர் கணித்த அத்தகைய ஒரு நிகழ்வு என்னவென்றால், மக்கள் கடவுள் மீதான நம்பிக்கையை இழக்கும்போது போகர் மீண்டும் உலகில் பிறப்பார்.

இவர் நீண்ட காலம் தங்கியிருந்த கோரக்கரின் குகை தமிழ்நாட்டின் சதுரகிரி என்ற கிராமத்தில் அமைந்துள்ளது.

மேற்கோள்கள் 

சித்தர்கள்
உளின்

உளின் (இலத்தீன் இருசொற் பெயரீடு: Eusideroxylon zwageri) என்பது புரூணை, இந்தோனேசியா, மலேசியா, பிலிப்பீன் ஆகியவற்றை உள்ளடக்கும் பிராந்தியத்தை இயலிடமாகக் கொண்டிருக்கும் ஒரு அரிய வெட்டுமர இனமாகும். இது ஆங்கிலத்தில் போர்னியோ இரும்பு மரம் என்ற பொருளில் Bornean ironwood என்றும் உள்ளூர் மொழிகளில் பிள்ளியன் அல்லது உளின் என்றும் அழைக்கப்படுகிறது.

பரவல்
இதன் இயலிடம் புரூணை, இந்தோனேசியாவின் புளோரசு, சாவகம், களிமந்தான், சுமாத்திரா என்பன, மலேசியாவின் சபா, சரவாக் ஆகிய மாநிலங்கள், பிலிப்பீனின் சுளு தீவுக்கூட்டம் ஆகியனவாகும். இதன் இருப்பு வாழிட இழப்பின் காரணமாக அச்சுறுத்தலுக்குள்ளாகியுள்ளது. இந்தோனேசிய அரசாங்கமும் சரவாக்கு மாநில அரசாங்கமும் இத்தாவர இனத்தின் ஏற்றுமதியை உத்தியோகபூர்வமாகத் தடை செய்துள்ளன. ஆயினும் சட்டவிரோதமாக நடைபெறும் கள்ளக் கடத்தல் ஒரு பெரிய பிரச்சினையாகவுள்ளது.

உளின் தாவரங்கள் கடல் மட்டத்திலிருந்து 625 மீற்றர் வரையான முதனிலை, இரண்டாம் நிலைத் தாழ் நிலக் காடுகளில் வளர்கிறது. இது நன்கு நீர் வழிந்தோடுகின்ற, மணற்பாங்கான மண் முதல் களிமண் வரையான தன்மைகள் காணப்படுகின்ற மண்ணிலேயே வளர்கிறது. சில வேளைகளில் சுண்ணப் பாறைகளிலும் இவற்றைக் காணலாம். இது பொதுவாக ஆற்றோரங்களிலும் அவற்றை அண்மித்த குன்றுகளிலும் காணப்படுகிறது. இதற்கு ஆண்டுதோறும் 2,500–4,000 மி.மீ. மழை வீழ்ச்சி தேவைப்படுகிறது. இது ஆங்காங்கே பரவியோ தொகுதிகளாகவோ காணப்படலாம்.

இந்த மிக முக்கியமான தாவரம் உலகில் அதிகம் தாக்குப் பிடிக்கின்ற, அதிக திணிவுள்ள மரங்களில் ஒன்றாகும். இது இப்போது மிதமிஞ்சிய பாவனை, மீளுருவாக்கம் குறைவாயிருத்தல், பயிர்ச் செய்கை கடினமாயிருத்தல் என்பவற்றால் அச்சுறுத்தலுக்கு உள்ளாகியுள்ளது.

உசாத்துணை

இந்தோனேசியத் தாவரங்கள்
மலேசியத் தாவரங்கள்
பிலிப்பீனியத் தாவரங்கள்
புரூணைத் தாவரங்கள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பொறுமைக் கல் (திரைப்படம்)

பொறுமைக் கல் (The Patience Stone) இது 2012 ஆம் ஆண்டு வெளிவந்த பிரெஞ்சு-ஆப்கானிஸ்தான் போர் முனை பற்றிய பாரசீக மொழித் திரைப்படம் ஆகும். இதன் இயக்குநர் ஆடிப் அகீம் ஆவார். இதே பெயர்கொண்ட புதினத்தில் இருந்து இந்தக் கதை எடுக்கப்பட்டுத் திரைப்படமாகத் தயாரிக்கப்பட்டுள்ளது. இப்படத்தில் பிரபல ஈரானிய நடிகை கலிபிர்ட் பிரகனி என்பவர் நடித்துள்ளார். 85வது அகாதமி விழாவில் சிறந்த வெளிநாட்டு மொழித் திரைப்படத்திற்கான விருதிற்குப் பரிந்துரைக்கப்பட்டது. இப்படத்தில் நடித்த கலிபிர்ட் பிரகனி 39வது சீசர் விருதுகள் விழாவில் சிறந்த எதிர்காலமுள்ள நடிகைக்கான விருதுவிற்கு பரிந்துரைக்கப்பட்டார்.

கதை 
ஆப்கானித்தானில் போர் நடந்துவரும் வேளையில் ஓர் ஊரில் உணர்வற்ற நிலையில் படுத்திருக்கும் வயதான தன் கணவனைப் பாதுகாத்து காத்துவருகிறாள் கதாநாயகி. எப்படியும் தன் கணவனை உயிர்ப்பிக்கும் முயற்சியில் போராடுகிறாள் அவள். 
ஒரு நாள் வெளியில் நடப்பது, தன் மனக்கவலைகள் அனைத்தையும் உணர்வற்ற நிலையில் படுத்திருக்கும் தன் கணவனிடம் சொல்லத் துவங்குகிறாள். அவற்றில் தன் குழந்தைப்பருவம், அவளின் தவிப்பு, தனது விரக்தி, அவளுடைய தனிமை, அவளின் கனவுகள், அவளின் ஆசைகள் அனைத்தையும் பேசுகிறாள். அவளின் 10 வருட திருமண வாழ்க்கையைப் பற்றியும் இன்னமும் அவனுக்காகப் போராடுவேன் என்றும் கூறுகிறாள்.

பாரசீக புராணங்களில் ஒரு மாயக்கல்லின் முன்னால் தனது துயரங்களைச் சொல்லுவதுபோல் இவள் தன் கணவனிடம் சொல்கிறாள். தன் கணவன் உயிர் பெற்று திரும்பிவருவதற்காகப் போராடுகிறாள். ஆனால் அவளின் விதி ஒரு போர்வீரனின் உருவில் விளையாடுகிறது. அவளது கணவனின் எதிரிலேயே அவளை இளம்வயது போர்வீரன் உடல் உறவு கொள்கிறான்.

புது உறவில் உட்பட்டாலும் தன் கணவனிடம் தற்போது உள்ள நிகழ்வுகளையும் சொல்லுகிறாள், அப்போது நினைவு திரும்பிய கணவன் அவளைக் கொலைசெய்ய முற்படுகிறான்.  ராணுவவீரனைக் கொல்ல எடுத்த கத்தியால் கல்லாகப் படுத்திருந்து பின் உயிர்பெற்றெழுந்த தன் கணவனையே கொன்றுவிடுகிறாள்.

மேற்கோள்கள்

வெளி இணைப்புகள் 
 Official site at Sony Pictures Classics
 
 
 
 

2012 திரைப்படங்கள்
பிரெஞ்சுத் திரைப்படங்கள்
ஆப்கானித்தான் திரைப்படங்கள்
தகாத உறவுத் திரைப்படங்கள்
தமிழீழத்தின் குரல் வானொலி

இது தமிழீழ விடுதலைப் போராட்டத்தின் முதலாவது வானொலியாகும். 11.12.1983 ம் ஆண்டு இந்த வானொலி சிற்றலை வரிசையில் தனது முதலாவது ஒலிபரப்பை இந்தியாவின் தஞ்சை மாவட்டத்திலுள்ள இரகசிய இடமொன்றில் இருந்து ஆரம்பித்தது.
தமிழீழ மக்கள் விடுதலைக்கழகத்தால் ஆரம்பிக்கப்பட்ட இந்த வானொலி தனிப்பட்ட ஒரு இயக்க வானொலியாக அல்லாமல் தமிழீழ விடுதலைப் போராட்டத்துக்கு பொதுவான வானொலியாக தன்னை பிரகடப்படுத்திக் கொண்டது இதன் சிறப்பம்சமாகும்.
முதலில் தமிழில் தனது ஒலிபரப்பை ஆரம்பித்த இந்த வானொலி பின்னர் ஆங்கிலம் சிங்களம் ஆகிய மொழிகளிலும் அதை விரிவாக்கிக் கொண்டது.

இந்த வானொலியின் பொறுப்பாளராக  தற்போது சிவா சின்னப்பொடி என்று அறியப்படும் மூத்த ஊடகவியலாளர் திவாகரன் இருந்தார்.
11.12.1985 ல் இந்த வானொலி தனது தனது ஒலிபரப்பை நிறுத்திக்கொண்டது.
1987 ல் விடுதலைப்புலிகள் மீது அவதூறு பரப்புரை செய்வதற்காக இந்திய சிறீலங்கா படையினரின் கூட்டு முயற்சியில் பாலாலி படைத்தளத்தில் இருந்து ஒரு வானொலி ஒலிபரப்பு மேற்கொள்ளப்பட்டது. தற்போது சிலர் தமிழீழத்தின் குரல் வானொலியே இந்த வானொலி என்று தவறாக எண்ணுகின்றனர்.தமிழீழத்தின் குரல் வானொலிக்கும் இந்த வானொலிக்கும் எந்த விதமான தொடர்பும் கிடையாது.

தமிழீழம்
நீர்வழியிடை நிலவழி

நீர்வழியிடை நிலவழி (Portage) அல்லது நீர்வழியிடை நிலவழிச் செல்கை (portaging) என்பது, ஆற்றில் உள்ள தடைகளைச் சுற்றிக்கொண்டு நிலவழியேச் செல்வது அல்லது இரு நீர்நிலைகளுக்கு இடையிலுள்ள நிலவழியே நீர்வழியுந்துகள் அல்லது சரக்கை எடுத்துச் செல்லுதலாகும். இவ்வாறு எடுத்துச் செல்லப்படும் நிலப்பகுதி  நீர்வழியிடை நிலவழி எனப்படுகின்றது.

புதிய பிரான்சுக்கும்  பிரான்சிய லூயிசியானாவிற்கும் வந்த பிரான்சிய தேடவியலாளர்கள்  பல அருவிகளையும் விரைந்து சுழித்துச் செல்லும் ஆறுகளையும் எதிர்கொண்டனர்.  தொல்குடி அமெரிக்கர்கள் இத்தகையத் தடங்கலான இடங்களில் நிலவழிகள் ஊடாக தங்கள் படகுகளை தூக்கிச் சென்றனர்.

காலம் செல்லச்செல்ல, முக்கியமான நீர்வழியிடை நிலவழிகளில் கால்வாய்கள் வெட்டப்பட்டு வழியேற்படுத்தப்பட்டன. இந்த நிலவழியில் செல்ல தொடருந்து அமைப்புக்களும் உருவாக்கப்பட்டன.  பொதுவாக தொடக்கநிலையில் நீர்வழியுந்துகளும் சரக்குகளும் தோளில் தூக்கிச் செல்லப்பட்டன; இதற்கு பலமுறை  பயணிக்க வேண்டியிருந்தது. சிறு படகுகளைத் திருப்பிப் போட்டு தோளில் எடுத்துச் செல்ல வாகாக நடுப்பகுதி  நுகத்தடி போல வடிவமைக்கப்பட்டன. சரக்குகளை எடுத்துச் செல்ல தலையிலிருந்து தொங்கிய கயிறுகளில் (தலைத்தொங்கி) இணைத்து எடுத்துச் சென்றனர்.

நீர்வழியிடை நிலவழிகள் பல கிலோமீட்டர்கள் தொலைவிற்கும் இருக்கலாம்;  வட அமெரிக்காவிலுள்ள  தொலைவுள்ள மெத்யே நீரிடை நிலவழியும்  தொலைவுள்ள கிராண்டு நீரிடை நிலவழியும் எடுத்துக் காட்டுகளாகும். சில ஒரேதளத்தில் இருக்கலாம்; செட்லாந்திலுள்ள மாவிசு கிரைண்டு இத்தகையதாகும்.

புவியியல்
நீர்ப் போக்குவரத்து
தகு வகுஎண் சார்பு

கணிதத்தில் ஒரு இயல் எண் n இன் தகு வகுஎண் கூட்டுத்தொகை (aliquot sum) அல்லது தகு வகுஎண் கூட்டுத்தொகைச் சார்பு (aliquot sum function) அல்லது தகு வகுஎண் சார்பு
என்பது n இன் தகு வகுஎண்களின் கூட்டுத்தொகையைக் குறிக்கும். இதன் குறியீடு s(n) ஆகும்.

  (இதில்  என்பது, வகுஎண் சார்பு ஆகும்.) 

s(n), n இன் அனைத்து தகு வகுஎண்களின் கூட்டுத்தொகையைக் குறிக்கிறது. அதாவது n நீங்கலாக, n இன் மற்ற வகுஎண்களின் கூட்டுத்தொகையைத் தருகிறது.

பகா எண்கள், நிறைவெண்கள், குறைவெண்கள், மிகையெண்கள்) ஆகியவற்றின் இயல்புகளைக் காணப் பயன்படுகின்றது. மேலும், [[தகு வகுஎண்களின் கூட்டுத் தொடர்முறைதகு வகுஎண் கூட்டுத்தொகை தொடர்முறையை வரையறுக்கவும் பயன்படுகிறது.

எடுத்துக்காட்டு
n = 15 எனில் 15, நீங்கலான அதன் தகு வகுஎண்கள்: 1, 3, 5
s(15) = 1 + 3 + 5 = 9

 எனில்  இன் மதிப்புகள்:
0, 1, 1, 3, 1, 6, 1, 7, 4, 8, 1, 16, 1, 10, 9, 15, 1, 21, 1, 22, 11, 14, 1, 36, 6, 16, 13, 28, 1, 42, 1, 31, 15, 20, 13, 55, 1, 22, 17, 50, 1, 54, 1, 40, 33, 26, 1, 76, 8, 43, ...

குறிப்பிடத்தக்க எண்களின் இயல்பைக் காணல்
குறிப்பிடத்தக்க எண்களின் இயல்பைக் காண இக்கூட்டுத்தொகையைப் பயன்படுத்தலாம்.
தகு வகுஎண் கூட்டுத்தொகையானது பூச்சியமாகவுள்ள ஒரேயொரு எண் 1 
ஒரு எண்ணின் தகு வகுஎண் கூட்டுத்தொகையானது '1' ஆக 'இருந்தால், இருந்தால் மட்டுமே' அவ்வெண் பகா எண்ணாக இருக்கும்.

 n ஒரு [[நிறைவெண் (கணிதம்)|நிறைவெண் எனில், s(n) = n  
n ஒரு மிகையெண் எனில், s(n) > n  
n ஒரு குறைவெண் எனில், s(n) < n
பகுதிநிறைவெண் (அவ்வாறான எண்கள் இருக்குமானால்)  இன் தகு வகுஎண்களின் கூட்டுத்தொகை  ஆக இருக்கும்.
 கிட்டத்தட்ட நிறைவெண்கள் ('2' இன் அடுக்குகளாக அமையும் எண்கள்) தகு வகுஎண்களின் கூட்டுத்தொகையை  ஆகக் கொண்ட எண்கள்  ஆகும்.

மறுசெய்கை

தகு வகுஎண் கூட்டுச்சார்பைத் தொடர்ந்து செயற்படுத்துவதன் மூலம் n இன் தகு வகுஎண்களின் கூட்டுத் தொடர்முறையைப் (aliquot sequence) பெறலாம். இச்சார்பு கட்டுப்படுத்தப்பட்ட வகுஎண் சார்பு (restricted divisor function) எனவும் அழைக்கப்படும்.

 ஒரு எதிர்மமில்லா முழுவெண் எனில், அதன் தகு வகுஎண்களின் கூட்டுத் தொடர்முறை::, இத் தொடர்முறையில்  என வரையறுத்துக்கொள்ளப்படுகிறது. 

இத்தொடர்முறையானது எப்போதும் ஒரு பகா எண், அல்லது நிறைவெண் கொண்டு முடிவடைகிறதா என்பது அறியப்படாத விவரமாகவே உள்ளது.

மேற்கோள்கள்

வெளி இணைப்புகள்

எண்கணிதச் சார்புகள்
வகுஎண் சார்பு
செவ்விய எண்கள்
சுந்தன் - உபசுந்தன்

சுந்தன் - உபசுந்தன் (Sunda and Upasunda) எனும் அசுரச் சகோதரர்கள் கடும் தவம் நோற்று பிரம்மாவிடம் தங்களுல் ஒருவரைத் தவிர பிறரால் தங்களுக்கு மரணம் நேரக்கூடாது என வரம் பெற்றவர்கள். பின்னர் இவர்கள்,  தேவர்களின் தலைவனான இந்திரனை வென்று, மூன்று உலகங்களையும் தங்கள் முழு கட்டுக்குள் கொண்டு வந்தனர். மேலும் கந்தர்வர்கள், யட்சர்கள், நாகர்கள், இராட்சசர்கள், பூமியை ஆண்ட மன்னர்கள் ஆகியோரின் செல்வங்களை கொள்ளையடித்து மகிழ்ச்சியுடன் காலம் கழித்தனர். தங்களுக்கு மூவுலகிலும் எதிரிகளே இல்லாது, தேவர்களைப் போல வாழ்ந்தனர்.

இவ்வசுரச் சகோதரர்களின் கொடுமையால் பாதிக்கப்பட்ட தேவர்கள், முனிவர்கள் பிரம்மாவிடம் முறையிட்டனர். பிரம்மா, இவ்வசுரர்களை ஒரு பெண்ணால் மட்டுமே அழிக்க முடியும் என்பதால், திலோத்தமை என்ற பெரும் அழகிய அரம்பயைப் படைத்தார்.

ஒரு முறை சுந்தனும், உபசுந்தனும் விந்திய மலைகளில் குடி போதையுடன் சுற்றித் திரியும் போது,  ஒற்றையாடையுடன் தனது அழகுகளை எல்லாம் வெளிப்படுத்தி நின்ற திலோத்தமை, அவர்கள் கண்ணில் பட்டாள். சுந்தனும் உபசுந்தனும் தனக்கே திலோத்தமை உரிமையானவள்  என சர்ச்சை செய்தனர். முடிவில் இருவரும் திலோத்தமையை அடையும் நோக்கில் ஒருவரை ஒருவர் கதாயுதங்களால் அடித்துக் கொண்டு, பெண் பித்தால் மாய்ந்தனர்.  சுந்தன் - உபசுந்தர்களின் மரணத்தால், இந்திரன் மீண்டும் தேவலோகத்தை அடைந்தான்.

கம்பராமாயணத்தில்
இவ்வசுர உடன்பிறப்புகளான சுந்தோபசுந்தர்கள்,  இராவணனுக்கு ஆதரவாக, இராமனை எதிர்த்துப் போரிட்டு மாண்டதாக கம்பர் எழுதிய இராமாயண காவியத்தில், யுத்த காண்டத்தில் குறிக்கப்பட்டுள்ளது.

மேற்கோள்கள்

வெளி இணைப்புகள்

அசுரர்
இந்து தொன்மவியல் மாந்தர்
சும்பன் - நிசும்பன்

சும்பன் - நிசும்பன் (Sumbha and Nisumbha), என்பவர்கள் அசுர உடன் பிறப்புகள் ஆவார்.  இந்து சமயத்தில் தேவி துர்கையின் வீர தீரச் செயல்களைப் போற்றிப் பாடும் தேவி மகாத்மியம் எனும் நூலில் சும்ப - நிசும்பர்களை தேவி சக்தியின் வடிவான துர்கை போரிட்டுக் கொல்லும் நிகழ்வு கூறப்பட்டுள்ளது.

தேவி மகாத்மிய நூலில்
புஷ்கர் எனுமிடத்தில் பத்தாயிரம் ஆண்டுகள் கடும் தவம் நோற்று எவராலும் கொல்லப்படாத மற்றும் மூவுலகையும் ஆட்சி செய்யும் வரத்தையும்,  பெண்னால் தவிர பிற எவராலும் மரணம் நேரக் கூடாது என்ற வரத்தையும் பிரம்மனிடமிருந்து பெற்றவர்கள். சும்ப - நிசும்பர்களை தேவர்களின் தலைவனான இந்திரனை வென்று தேவலோகத்தையும், நாகர்களை வென்று பாதாள லோகத்தையும், மன்னர்களை வென்று முழு பூமியையும் கைப்பற்றி ஆண்டனர். முனிவர்களும் மற்றவர்களும் தவம் நோற்க அனுமதிக்கப்படவில்லை. மீறி தவமிருப்பவர்களை கொன்று குவித்தனர்.

சும்பன் - நிசும்பரிகளின் உதவியாளர்களான சண்டன் - முண்டன் எனும் அசுர ஒற்றர்கள், தேவியின் அழகைக் குறித்து சும்ப - நிசும்பர்களிடம் எடுத்துரைத்தனர். தேவியின் அழகை, வர்ணிப்பிலேய மயங்கிய சும்ப - நிசும்பர்கள், தேவியை தம்மிடம்  அழைத்து வர சுக்ரீவன் எனும் அசுரனை அனுப்பி வைத்தனர். சுக்ரீவனின் அழைப்பை ஏற்க மறுத்த தேவியை, வலுக்கட்டாயமாக தூக்கி வர சண்டன் மற்றும் முண்டன் எனும் அசுரர்களை அனுப்பி வைத்தனர். சண்டன் - முண்டர்களை சிங்க வாகனத்தில் அமர்ந்திருந்த தேவி தனது வாளால் கொன்று குவித்தாள்.

இறப்பு
தங்களுக்கு பெண்களால் மட்டுமே மரணம் நேரிடும் என்ற வரத்தை முற்றாக மறந்த சும்ப - நிசும்பர்கள், தேவியை நேரில் சென்று சந்தித்துப் போரிட  முடிவு செய்தனர். துர்கைக்கும் - சும்ப நிசும்பர்களுக்கு இடையே நடந்த போரில், தேவி முதலில் நிசும்பனை வதைத்தாள்.

பின்னர் கொடூரமாக எதிர்த்து வந்த சும்பனை, தேவி தனது திரிசூலத்தால் கொன்றாள்.

மேற்கோள்கள்

வெளி இணைப்புகள்
 English translation of the Devi Mahatmyam
Devī Māhātmya - Sanskrit original - pdf

இந்து தொன்மவியல் மாந்தர்
அசுரர்
எமிரேட்சு பறப்பு 521

எமிரேட்சு பறப்பு 521 (Emirates Flight 521) இந்தியாவின் திருவனந்தபுரத்திலிருந்து ஐக்கிய அரபு அமீரகத்தின் துபாய்க்கு முன்கூட்டியே பதிப்பித்த காலவட்டவணைப்படி பறக்கும் பன்னாட்டு பயணிகள் பறப்பாகும். எமிரேட்சு வான்வழிச் சேவை நிறுவனம் இதனை  போயிங் 777 வானூர்தி கொண்டு இயக்குகின்றது. ஆகத்து 3, 2016 அன்று  282 பயணிகளுடனும் 18 பணியாளர்களுடனும்துபாய் வானூர்தி நிலையத்தில் கிட்டத்தட்ட 12:45க்கு இறங்கும்போது மோதி விபத்திற்குள்ளானது. அனைத்துப் பயணிகளும் பணியாளர்களும் விபத்திலிருந்து தப்பினர்; 13 பேருக்கு சிறு காயங்கள் ஏற்பட்டதாக அறிவிக்கப்பட்டது. இதில் பத்து பேர் மருத்துவமனைக்குக் கொண்டு செல்லப்பட்டதாகவும் மூவருக்கு வானூர்தி நிலையத்திலேயே சிகிச்சை வழங்கப்பட்டதாகவும் அறிவிக்கப்பட்டது. இருப்பினும், மீட்பு நடவடிக்கைகளின்போது வானூர்திநிலைய தீயணைப்பாளர் ஒருவர் உயிரிழந்ததாகத் தெரிகின்றது.

வானூர்தியும் பணியாளர்களும் 
விபத்திற்குள்ளான வானூர்தி 13 ஆண்டுகள் இயக்கத்திலிருந்த போயிங் 777-31H இரக வானூர்தியாகும்; இதன் பதிவு எண் A6-EMW, தயாரிப்பாளர் தொடர் எண் 434. இது தனது முதல் பறப்பை மார்ச் 7, 2003இல் மேற்கொண்டது. மார்ச் 28, 2003இல் எமிரேட்சுக்கு வழங்கப்பட்டது. இதில் இரு ரோல்சு-ராய்சு 892 பொறிகள் பொருத்தப்பட்டுள்ளன.

பயணிகளும் பணியாளர்களும் 

வானூர்தியில் 282 பயணிகளும் 18 சேவைப் பணியாளர்களும் இருந்தனர்.

மேற்கோள்கள்

2016 இல் வானூர்தி விபத்துகளும் நிகழ்வுகளும்
துபாய்
மேற்கோள் வழு-ref குறிச்சொல்லுக்கு உரையில்லாதவை
கள்ளழகர் (திரைப்படம்)

கள்ளழகர் (Kallazhagar) விஜயகாந்த், லைலா நடிப்பில் இயக்குநர் பாரதி இயக்கத்தில் 1999 ம் ஆண்டு வெளிவந்த தமிழ்த் திரைப்படம் கள்ளழகர். நாசர்,சோனு சூத் மற்றும் மணிவண்ணன் ஆகியோர் துணை கதாபாத்திரம் ஏற்றிருக்க, தேவா இந்தப் படத்திற்கு இசையமைத்திருந்தார். 6 பிப்ரவரி 1999 ல் வெளிவந்த இத்திரைப்படம் சராசரி விமர்சனத்தைப் பெற்றது.

நடிகர்கள்

 கமலக்கண்ணன்/கமால் ஆக விஜயகாந்த்
 ஆண்டாளாக லைலா
 மணிவண்ணன்
 நாசர்
 திலகன்
 மேஜர் சுந்தர்ராஜன்
 நாராயணனாக சோனு சூத்
 அஸ்வினி
 சுமித்ரா
 ஆண்டாள் பாட்டியாக எஸ். என். லட்சுமி
 மெலினி
 ரியாஸ் கான்
 கோவிந்தன் குட்டியாக வையாபுரி
 கிரேன் மனோகர்
 ஆர்.என்.ஆர்.மனோகர்
 சிஸர் மனோகர்
 சரத்
 நெப்போலியன்
 சரவணன்
 ஜான் பாபு
 ஆர்.ஆர்.ஷீலா
 பாரதி
 ராக்கி ராஜேஷ்
 வி.எம்.மணி
 மோகன் தாஸ்

தயாரிப்பு
லைலா மற்ற மொழி திரைப்படங்களில் நடித்துகொண்டிருக்கும் பொழுது, கள்ளழகரில் தமிழ் மொழியில் அறிமுகம் ஆனாலும் வி.ஐ.பி படத்திலிருந்து நிராகரிக்கப்பட்டது பிரபலமானது. அஜித்குமார் நடித்த உன்னை தேடி படத்திலிருந்தும் நீக்கப்பட்ட பொழுது கள்ளழகர் படம் முதல் படமாக வெளியானது.
கேரள மாநிலம் திரிசூரிலிருந்து கொண்டுவரப்பட்ட அப்பு என்ற யானை,  திரிச்சூர் பூரம் விழாவில் பங்கேற்கும் யானைகளை பராமரிக்கும் இடமான பரமேக்காவு கோவிலில் இருந்து கொண்டுவரப்பட்டது.

வெளியிடு
இத்திரைப்படம் முதலில் தைப்பொங்கல் நாளான 14 ஜனவரி அன்று வெளியாக திட்டமிட்டு தணிக்கைத் துறையில் ஏற்பட்ட பிரச்சனையால் தாமதமானது. இந்திய தணிக்கை துறை இந்தத் திரைப்படத்தை நிராகரித்தது, ஏனென்றால் மதச் சண்டை உண்டாக்கும் சாதகம் இருப்பதாக -ஒரு குறிப்பிட்ட காட்சியில் சில முஸ்லீம் தீவிரவாதிகள் இந்து மத போதகர்களாக வேடமிட்டு திருவிழாக்களில் பங்கேற்பது போல் வருவதால் நிராகரித்தது. பின் படகுழுவினரும் அதை ஏற்றுக்கொண்டதால் ஒரு பகுதி நீக்கபட்டது.
இத்திரைப்படத்தின் வெற்றிக்குப் பின் இதன் தயாரிப்பாளர் ஹென்றி விஜயகாந்தின் அடுத்த படத்திற்கும் ஒப்பந்தமிட்டார். லைலாவும் இத்திரைப்படம் முன்னணி கதாநாயகியாக வழிவகுத்து 2000ம் ஆண்டு வெளிவந்த முதல்வன் படத்தில் நடிப்பதற்கும் வாய்ப்பளித்தது. இந்தப் படத்தில் இடம்பெற்ற 'வாராரு வாராரு அழகர் வாராரு' பாடல் மதுரையில் ஒவ்வொரு ஆண்டு சித்திரைத் திருவிழாவின்போதும் நகரம் முழுவதும் ஒலித்துக்கொண்டே இருக்கின்றது.

மேற்கோள்கள்

வெளி இணைப்புகள் 

1999 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
மணிவண்ணன் நடித்த திரைப்படங்கள்
தேவா இசையமைத்த திரைப்படங்கள்
நாசர் நடித்த தமிழ்த் திரைப்படங்கள்
லைலா நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
சுமித்ரா நடித்த திரைப்படங்கள்
1933 டிக்ஸ்முய்டி இம்பீரியல் ஏயர்வேசு விபத்து

1933 டிக்ஸ்முய்டி இம்பீரியல் ஏயர்வேசு விபத்து (1933 Imperial Airways Diksmuide crash) எனும் இந்த அபாயகரமான, மற்றும் நாசவேலைக் காரணமாக சந்தேகிக்கப்படும் இவ்வானூர்தி விபத்து, 1933-ம், ஆண்டு, மார்ச்சு 28, அன்று, நடந்தது. இந்த விபத்தில் சிக்கிய "ஆம்ஸ்ட்ராங் வித்வொர்த் அர்கோசி" லிவர்பூல் மாநகரம் (Armstrong Whitworth Argosy (City of Liverpool) வகையை சார்ந்த இவ்வானூர்தி, 'பிரித்தானிய விமான நிறுவனமான' "இம்பீரியல் ஏயர்வேசு" மூலம் இயங்கிவந்ததாகும். வடக்கு பெல்ஜியத்தின் 'டிக்ஸ்முய்டி' அல்லது 'டிக்ஸ்முடி' (Diksmuide or (Dixmude) எனும் பகுதியின் அருகே விழுந்து நொறுங்கி தீப்பிடித்ததில், வானூர்தியில் பயணித்த அனைவருமே (15-பேர்கள்) கொல்லப்பட்டனர். அந்நேரத்தில் இந்நிகழ்வை, பிரித்தானிய வானூர்தி வரலாற்றில் இறப்புகளை ஏற்படுத்திய விபத்தாக பதிவு செய்துள்ளனர். மேலும் இவ்விபத்து, எப்போதாவது நடக்கும் நாசவேலை விபத்துக்களில் இதுவே முதல் வானூர்தி விபத்து என்று கூறப்பட்டு வருகிறது.

மேற்கோள்கள்    

1933 இல் வானூர்தி விபத்துகளும் நிகழ்வுகளும்
பெல்ஜியம்
வாஞ்சிநாதன் (திரைப்படம்)

வாஞ்சிநாதன் (Vaanchinathan) திரைப்படம் ஷாஜிகைலாஷ் தமிழில் இயக்குநராக அறிமுகமாகி விஜயகாந்த் நடிப்பில் 2001 ஆம் ஆண்டு வெளிவந்த தமிழ் அதிரடி திரைப்படம் ஆகும். இதற்கு லியாகத் அலிகான் வசனம் எழுதியிருந்தார். விஜயகாந்த், சாக்ஷி சிவானந்த், ரம்யா கிருஷ்ணன் மற்றும் பிரகாஷ் ராஜ் ஆகியோர் முக்கிய கதாபாத்திரத்தில் நடித்திருந்தனர்.

கதை
வாஞ்சிநாதன் (விஜயகாந்த்) குஜராத்திலிருந்து மாற்றலாகிவரும் வழக்கமான காவல் அதிகாரி. அவர் சட்டத்தால் தண்டிக்கமுடியாத, சட்டத்தைப் பயன்படுத்தி தீய வழிகளில் செயல்படுபவர்களை, தன் சொந்த சட்டத்தை கையில் எடுத்து சான்றுகள் இல்லாமல் தண்டிக்கிறார். சிதம்பரம் (பிரகாஷ் ராஜ்) தன் சொந்த பத்திரிக்கை வளர்ச்சிக்காக அரசியலில் குழப்பத்தை விளைவித்து குழப்பத்தை வளர்ப்பதன் மூலம் பத்திரிக்கை விற்பனையை அதிகரித்து ஆதாயம் அடைகிறார். ஒரு பகல் பொழுதில் வாஞ்சிநாதன் கண் முன்னையே கொலை செய்து தன்னை கைது செய்ய முடியாது என சவால் விடுவது மூலம் வாஞ்சிநாதனுக்கும் சிதம்பரத்துக்கும் இடையில் தனிப்பட்ட பகை உண்டாகிறது.

நடிகர்கள்
 விஜயகாந்த்
 சாக்ஷி சிவானந்த்
 ரம்யா கிருஷ்ணன் 
 பிரகாஷ் ராஜ் 
 அஞ்சு அரவிந்த்
 நாசர்
 ராஜ்கபூர்
 கலாபவன் மணி
 பிரமிட் நடராஜன்
 டெல்லி கணேஷ்
 தியாகு

தயாரிப்பு
இத்திரைப்படத்தில் முதலில் சுரேஷ் கோபியிடம் தான் வில்லன் கதாபாத்திரத்திற்கு ஒப்பந்தம் போடப்பட்டது, பின்னர் நேரமின்மை காரணமாக பிரகாஷ் ராஜ் ஒப்பந்தம் செய்யப்பட்டார். அதே போல் ஷில்பா ஷெட்டி தான் கதாநாயகியாக ஒப்பந்தம் செய்யப்பட்டு அவர் தொடர் வேலைப்பளு காரணமாக வெளியேறினார். விஜயகாந்த், ரம்யா கிருஷ்ணன் பங்கேற்கும் சண்டைக்காட்சி ஏவி.எம் ல் படமாக்கப் பட்டது. பாடல் காட்சிகள் நியுஸிலாந்தில் படமாக்கபட்டது.

வெளியிடு
படம் வெளியான பொழுது கலவையான விமர்சனங்களைப் பெற்றது. "கடைசியில் மசாலாவை வைத்தே பசியை அடக்கியது போல" என ரெட்ஃப் எழுதியது. அதேசமயம் "விஜயகாந்தின் முந்தைய படங்களிலிருந்து காட்சிகளை உருவி ஒரு படம்" என லொள்ளு எக்ஸ்பிரஸ் எழுதியிருந்தது. இந்து " லியாகத் அலிகானின் கதை திரைக்கதை சுறுசுறுப்பான அதிரடி கலவை"எனவும் "காட்சி அமைப்பு பார்த்திபன் நடித்த  அபிமன்யூ படத்தையும் விஜயகாந்த் நடித்த வல்லரசு படத்தையும் ஞாபகபடுத்துகிறது" என்றும் எழுதியது.
படத்தை வாங்கிய விநியோகஸ்தர்கள் கடும் நஷ்டம் அடைந்தனர். படம் வெளியான பின்பு இரு கதாநாயகிகளின் காட்சிகளை நேரத்தை குறைப்பதற்காகவும் எதிர்ப்பை சம்பாதிக்கும் எனவும் காரணம் காட்டி நீக்கினர் என வதந்தி பரவியது.

பாடல்கள்
விஜயகாந்தின் அலெக்ஸாண்டர் படத்திற்கு பின் கார்த்திக் ராஜா இசையமைத்த இரண்டாவது படம்.
 முத்தமிட வேண்டும்
 சிரிக்கும் சிரிப்பிலே
 அமுல் பேபி

மேற்கோள்கள்

வெளி இணைப்புகள் 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
ரம்யா கிருஷ்ணன் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
டெல்லி கணேஷ் நடித்த திரைப்படங்கள்
மரவக்கண்டி நீர்மின் திட்டம்

மரவக்கண்டி நீர் மின் திட்டம் என்பது தமிழ்நாட்டின், நீலகிரி மலையின் கூடலூரில் அமைந்துள்ள ஒரு நீர்மின் நிலையமாகும். இது தமிழ்நாடு மின்சார வாரியத்தின் கட்டுப்பாட்டில் உள்ளது. இந்த நிலையம்  உதகமண்டலத்திலிருந்து 32 கி.மீ. தொலைவில் உள்ளது. இந்த மின்நிலையம் 884 மீட்டர் உயரத்தில் உள்ளது மேலும் இதன் நிறுவல் திறன் 750 கி.வாட் ஆகும்.

மேற்கோள்கள் 

நீலகிரி மாவட்டம்
தமிழ்நாட்டு நீர்மின்னாக்கத் திட்டங்கள்
உத்தரப் பிரதேசக் காவல்துறை

உத்தரப் பிரதேசக் காவல்துறை, இந்திய மாநிலமான சட்ட அமலாக்க முகமை ஆகும். இதன் தலைமையகம் அலகாபாத்தில் உள்ளது. இதன் தலைவராக காவல்துறையின் தலைமை இயக்குநர் இருப்பார். உலக அளவில் அதிக காவலர்களை கொண்ட காவல்துறை இதுவே.

பிரிவுகள்/படைகள்
இந்த காவல்துறையின் கீழ் கீழ்க்காணும் பிரிவுகளும் படைகளும் இயங்குகின்றன.
 பயிற்சி இயக்குனரம்
 குற்றப் புலனாய்வுத் துறை
 சிறப்பு விசாரணை
 ஊழல் தடுப்புத் துறை
 மனித உரிமைக் காப்புப் பிரிவு
 தீவிரவாத தடுப்புப் படை
 புலனாய்வுத் துறை
 பொருளாதாரக் குற்றத் தடுப்புப் படை
 குற்றத்தடுப்புப் படை
 தொழில்நுட்பப் பிரிவு
 ரயில்வே காவல்துறை
 சிறப்புச் செயலாக்கப் படை
 தீயணைப்புத் துறை
 போக்குவரத்துக் காவல்

கோட்டங்கள்
மாநிலத்தில் சட்ட ஒழுங்கை நிலைநாட்டுவதற்கு வசதியாக, எட்டு காவல் கோட்டங்கள் உருவாக்கப்பட்டுள்ளன. ஒவ்வொரு கோட்டத்துக்கும் ஒரு தலைவர் இருப்பார். இவர் இந்தியக் காவல் பணியின் இன்ஸ்பெக்டர் ஜெனரலுக்கு இணையான தரநிலையில் இருப்பார். ஒவ்வொரு காவல் கோட்டத்திலும் சில காவல் சரகங்கள் உள்ளன.

ஆயுதங்களும் கருவிகளும்
காவல் துறையில் பணியாற்றும் அலுவலர்களுக்கு அவரவர் நிலைக்கு ஏற்ப ஆயுதங்கள் வழங்கப்படுகின்றன. அவற்றில் சிலவற்றை கீழே காணலாம்.
 பிஸ்டல் ஆட்டோ 9 மி.மீ 1ஏ
 குளோக் 9×19 மி.மீ பாரபெல்லம்
 மிகச் சிறப்பான துணை இயந்திரத் துப்பாக்கி
 கெக்லர் அண்ட் கோக் எம்பி5
 ஏகே-47 7.62x39மிமீ எம்43 
 இந்திய சிறு படைக்கல அமைப்பின் நீள் துப்பாக்கி

சான்றுகள்

வெளி இணைப்புகள்

 அதிகாரப்பூர்வ இணையத்தளம்

உத்தரப் பிரதேச அரசு
காவல்துறை
ஏழை ஜாதி (திரைப்படம்)

ஏழை ஜாதி (Yezhai Jathi) திரைப்படம் விஜயகாந்த், ஜெயபிரதா முதன்மை கதாபாத்திரத்தில் நடிக்க 1993 ம் ஆண்டு வெளிவந்த ஒரு தமிழ் அரசியல் சார்ந்த திரைப்படம் ஆகும். பிரபுதேவா விஜயகாந்துடன் ஒரு பாடல் காட்சியில் தோன்றி நடித்திருந்தார்.

கதாபாத்திரங்கள்
 சுபாஷ் சந்திரபோஸாக விஜயகாந்த்
 திலகவதியாக ஜெயபிரதா
 உடையாராக விஜயகுமார்
 நாகம்மாவாக மனோரமா
 எம்.என்.நம்பியார்
 மன்சூர் அலிகான்
 செந்தில்
 வடிவேலு
 சிந்து
 தியாகு
 பிரபுதேவா (சிறப்புத் தோற்றம் )

பாடல்கள்
 ஏழை ஜாதி - ஜெயச்சந்திரன்
 அதோ அந்த நதியோரம் - எஸ். ஜானகி
 இந்த வீடு - எஸ். பி. பாலசுப்ரமணியம்
 கொடுத்தாலும் - மனோ
 அன்பே வா - மின்மினி
 இந்த வீடு - இளையராஜா

மேற்கோள்கள் 

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
மனோரமா நடித்த திரைப்படங்கள்
விஜயகுமார் நடித்த திரைப்படங்கள்
எம். என். நம்பியார் நடித்த திரைப்படங்கள்
மன்சூர் அலி கான் நடித்த திரைப்படங்கள்
செந்தில் நடித்த திரைப்படங்கள்
வடிவேலு நடித்த திரைப்படங்கள்
பிரபுதேவா நடித்த திரைப்படங்கள்
சோகி

சோகி, சோவி அல்லது சோழி (Cowry) சிப்பிராய்டே குடும்ப பெருங்கடல் குடற்காலி மெல்லுடலிகளின் சிறியது முதல் பெரியது வரையிலான கடல் நத்தைகளின் பொதுப் பெயராகும். இது கௌரி எனவும் அழைக்கப்படுகிறது. சித்த மருத்துவத்தில் இது பலகறை என அழைக்கப்படுகிறது. பொதுவாக இவ்வகை நத்தைகளின் ஓட்டைக் குறிக்க மாத்திரம் சோகி எனும் சொல் புழக்கத்தில் உள்ளது. இவற்றின் ஓடு கிட்டத்தட்ட முட்டை வடிவில் அமைந்திருக்கும். ஆனாலும் அடிப்பாகம் தட்டையாக இருக்கும்.

பாவனை 

சாதகம் கணிக்க, பல்லாங்குழி, தாயக் கட்டம் ஆகியவற்றிற்கு தொன்றுதொட்டுப் பயன்படுத்தப்பட்டுவரும் சோழிகளில் 190 இளங்களுக்கு மேல் உள்ளன.  மான்சோழி, புலிச்சோழி, பல்சோழி, கரும்புள்ளிசோழி, ஒட்டகச்சோழி, ராவணன்சோழி எனப் பலவகையுன்டு.

சோகி ஓடுகள் பல நூற்றாண்டுகளாக ஆப்பிரிக்காவில் நாணயமாகப் பயன்படுத்தப்பட்டது. 1500 ஆம் ஆண்டுகளுக்குப் பின் இது பொதுவாக வந்தது. மேற்குலக நாடுகள் அடிமை வர்த்தகத்திற்கு பெரியளவு மாலைத்தீவுகள் சோகியை ஆப்பிரிக்காவில் பயன்படுத்தின. சித்த மருத்துவத்ததில் பற்பம் செய்ய பயன்படுத்தப்படுகிறது.

உசாத்துணை

வெளி இணைப்புகள் 

 Cowrie Genomic Database Project 
 Genus Cypraea on Animal Diversity Web 
 cowry.org – studying Hawaii's cowries 
 Beautifulcowries  – a gallery of images of cowries
 
 

சோகிகள்
உயிரியல்
என். சுந்தரம்

என். சுந்தரம் ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 1996 ஆம் ஆண்டு நடந்த தமிழ்நாடு சட்டமன்றத் தேர்தலில், காரைக்குடி சட்டமன்றத் தொகுதியில் தமிழ் மாநில காங்கிரசின் சார்பாகவும், 2006 ஆம் ஆண்டில் நடைபெற்ற தேர்தலில் இந்திய தேசிய காங்கிரசின் சார்பாகவும் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
13 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
சி. த. சிதம்பரம்

சி. த. சிதம்பரம் ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 1971, 1980 ஆண்டுகளில் நடந்த தமிழ்நாடு சட்டமன்றத் தேர்தல்களில், சிவகங்கை மாவட்டத்தின் தொகுதிகளில் ஒன்றான காரைக்குடி சட்டமன்றத் தொகுதியில்  திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
5 ஆவது தமிழ்நாடு சட்டமன்ற உறுப்பினர்கள்
7 ஆவது தமிழ்நாடு சட்டமன்ற உறுப்பினர்கள்
சக்கரைத் தேவன் (திரைப்படம்)

சக்கரைத் தேவன் (Sakkarai Devan) திரைப்படம் 1993 ம் ஆண்டு வெளிவந்த தமிழ்த் திரைப்படமாகும். ஜெ.பன்னீர் இப்படத்தை  இயக்க அ.செ.இப்ராஹிம் ராவுத்தர் தயாரித்திருந்தார். விஜயகாந்த், சுகன்யா, கனகா மற்றும் எம். என். நம்பியார் முதன்மை கதாபாத்திரத்தில் நடித்திருந்தனர். இளையராஜா இந்த படத்திற்கு இசையமைத்திருந்தார்.

நடிகர்கள்
 விஜயகாந்த்
 சுகன்யா
 கனகா
 எம். என். நம்பியார்
 நாசர்
 மோகன் நடராஜன்
 செந்தில்
 தியாகு
 ஆர். சுந்தர்ராஜன்
 வடிவேலு
 காந்திமதி
 சி.கே.சரஸ்வதி
 பேபி மோனிஷா

பாடல்கள்
இளையராஜா இந்த படத்திற்கு இசையமைத்திருந்தார்.

மேற்கோள்கள்

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
எம். என். நம்பியார் நடித்த திரைப்படங்கள்
செந்தில் நடித்த திரைப்படங்கள்
காந்திமதி நடித்த திரைப்படங்கள்
மேயாறு நீர்மின் திட்டம்

மேயாறு நீர் நிலையம் (Moyar Power House) என்பது தமிழ்நாட்டின் நீலகிரியில் அமைக்கப்பட்டுள்ள  நீர் மின் ஆற்றல் மின் நிலையம் ஆகும். இது  தமிழ்நாடு மின்வாரியத்தால் இயக்கப்படுகிறது. இந்த மின்நிலையம் உதகமண்டலத்தில் இருந்து 48 கி.மீ  தொலைவிலும், கூடலூரில் இருந்து 36 கி.மீ. தொலைவிலும், மேயாறு பள்ளத்தாக்கின் அடியில் அமைந்துள்ளது.  மேலும் இந்த மின்நிலையத்தை அணுக மேலே பீடபூமியில் இருந்து ஒரு இழுவைப் அமைப்பு ஏற்படுத்தப்பட்டுள்ளது.

விவரங்கள் 
இந்த மின் நிலையம் மொத்தம் 36 மெகாவாட் திறன் கொண்டதாக நிறுவப்பட்டுள்ளது. இதில் மூன்று அலகுகள் உள்ளன ஒவ்வொரு அலகும் 12 மெகாவாட் திறனுடையவை. மின் நிலையத்திற்கு 609 மீட்டர் உயரத்தில் இருந்து தண்ணீர் அனுப்பப்படுகிறது. இந்த நிலையத்திற்கான தண்ணீர் மேயாறு ஃபோரிபே அணை மற்றும் மரவக்கண்டி அணை ஆகியவற்றில் இருந்து பெறப்படுகிறது.

மேற்கோள்கள் 

தமிழ்நாட்டு நீர்மின்னாக்கத் திட்டங்கள்
நீலகிரி மாவட்டம்
அரைகுறையான நிறைவெண்

எண் கோட்பாட்டில், அரைகுறையான நிறைவெண் (semiperfect number) அல்லது போலிநிறைவெண் அல்லது போலிச்செவ்விய எண் (pseudoperfect number) என்பது தனது அனைத்து தகு வகுஎண்கள் அல்லது சில தகு வகுஎண்களின் கூட்டுத்தொகைக்குச் சமமாகவுள்ள ஒரு இயல் எண் ஆகும். 

தனது அனைத்துத் தகு வகுஎண்களின் கூட்டுத்தொகைக்குச் சமமாகவுள்ள அரைகுறையான நிறைவெண் ஒரு நிறைவெண் ஆகும்.

சில துவக்க அரைகுறையான நிறைவெண்கள்:
6, 12, 18, 20, 24, 28, 30, 36, 40, ...

பண்புகள் 
 ஒரு அரைகுறையான நிறைவெண்ணின் ஒவ்வொரு மடங்கும் ஒரு அரைகுறையான நிறைவெண் ஆகும். தன்னைவிடச் சிறிய அரைகுறையான நிறைவெண்ணால் வகுபடாத ஒரு அரைகுறையான நிறைவெண் முதனிலை அரைகுறையான நிறைவெண் எனப்படும்.
m ஒரு இயல் எண்; p ஒரு பகா எண்; மேலும் p < 2m + 1 என்பதை p நிறைவு செய்யுமானால், 2mp வடிவிலமையும் ஒவ்வொரு எண்ணும் அரைகுறையான நிறைவெண் ஆகும்.
 குறிப்பாக, 2m − 1(2m − 1) வடிவிலமையும் ஒவ்வொரு எண்ணும் அரைகுறையான நிறைவெண்ணாக இருக்கும்; 2m − 1 ஒரு மெர்சென் பகாத்தனி ஆக இருக்குமானால் 2m − 1(2m − 1) வடிவிலமையும் எண் நிறைவெண்ணாக இருக்கும்.
 மிகச்சிறிய ஒற்றை அரைகுறையான நிறைவெண் 945.
 ஒரு அரைகுறையான நிறைவெண் கண்டிப்பாக நிறைவெண்ணாகவோ அல்லது மிகையெண்ணாகவோ இருக்கும். அரைகுறையான நிறைவெண்ணாக இல்லாத மிகையெண் விந்தை எண் ஆகும்.
 இரண்டின் அடுக்காக இல்லாத ஒவ்வொரு நடைமுறை எண் எண்ணும் அரைகுறையான நிறைவெண்ணாக இருக்கும்.
 அரைகுறையான நிறைவெண்களின் கணம் இயல் அடர்த்தி கொண்டது.

முதனிலை அரைநிறைவெண்கள்
ஒரு அரைகுறையான நிறைவெண்ணின் தகு வகுஎண்கள் எவையும் அரைகுறைவான நிறைவெண்களாக இல்லையென்றால் அந்த அரைகுறையான நிறைவெண் முதனிலை அரைகுறையான நிறைவெண் எனப்படும்.

சில துவக்க முதனிலை அரைகுறையான நிறைவெண்கள்:
6, 20, 28, 88, 104, 272, 304, 350, ... 

முதனிலை அரைகுறையான நிறைவெண்கள் முடிவிலா எண்ணிக்கையில் உள்ளன. 2m, 2m+1 இரண்டுக்கும் இடைப்பட்டப் பகாஎண் p எனில், 2mp வடிவ எண்களனைத்தும் முதனிலை அரைகுறையான நிறைவெண்களாகும். ஆனால் முதனிலை அரைகுறையான நிறைவெண்கள் இந்த ஒரு வடிவில் மட்டும் அமைவதில்லை. இதற்கு எடுத்துக்காட்டு 770 ஆகும். ஒற்றை முதனிலை அரைகுறையான நிறைவெண்கள் முடிவிலா எண்ணிக்கையில் உள்ளன. அவற்றுள் மிகச்சிறியது 945.

குறிப்புகள்

மேற்கோள்கள் 
 
  Section B2.

வெளியிணைப்புகள் 
 
 

முழுஎண் தொடர்வரிசைகள்
செவ்விய எண்கள்
புருஷ சூக்தம்

புருஷ சூக்தம் (Purusha sukta)  (), ரிக் வேதத்தில், மண்டலம் 10, மந்திரம் 90, 16 செய்யுட்கள்  பிரபஞ்ச இறைவனைத் (Cosmic Being) துதிக்கும் பகுதியாகும்.

புருஷ சூக்த மந்திரம் 16 செய்யுட்கள் கொண்டது. அதில் 15 செய்யுட்கள் அனுஸ்டுப் சந்தசிலும், () மற்றும் இறுதிச் செய்யுள் திருஷ்டுப் சந்தசிலும் ()  பாடப்படுவதாகும்.

மையக்கருத்து
புருஷ சூக்தத்தின் நோக்கம் பிரபஞ்சத்தின் ஆன்மீக ஐக்கியத்தை விளக்குதே ஆகும். பிரபஞ்சப் படைப்பிற்கு ஆதாரமான புருஷனின் இயற்கைத் தோற்றத்தை எடுத்துரைக்கிறது.  
  
பாலில் நெய்போல் இயல்பாக எங்கும் ஊடுருவிப் பரவியுள்ள,  உள்ளுறை இயல்பினரான  இறைவனை வெளிப்படுத்தும் இப்பிரபஞ்சத்தை அறிய, அறிவுக்கு அப்பாற்பட்டது. 
பிரபஞ்ச படைப்பிற்கு காரணமான புருஷனை (படைப்பவனை) இரண்யகர்பன், விசுவகர்மா அல்லது பிரஜாபதிகளுடன் அடையாளப்படுத்தி, ஆகாயம் மற்றும் காலத்துடன் (Space and Time) பிரபஞ்சத்தை வெளிப்படுத்துபவராக வர்ணிக்கிறது.

புருஷன்
செய்யுள் 2 முதல் 5 முடிய புருஷனை விளக்குகிறது. புருஷன், பிரபஞ்சம் முழுவதும் உணர்வுள்ள பொருட்களிலும்; உணர்வற்ற பொருட்களில் பரவியுள்ளது. புருஷன் ஆயிரம் தலைகள், கண்கள், கால்களுடன் பிரபஞ்சத்தின் பத்து திசைகளையும் கடந்து நிற்கிறான். கடந்த கால, நிகழ்கால மற்றும் வருங்காலத்தின் அனைத்துப் படைப்புகளும் புருஷனால் மட்டுமே நிகழ்த்தப்படுகிறது.

படைப்பு 
ரிக் வேதத்தின் 5 முதல் 15 முடிய உள்ள செய்யுட்கள் பிரபஞ்சப் படைப்புகள் குறித்து விளக்குகிறது.
புருஷனின் மனதிலிருந்து  தோன்றிய விராட் எனும் பிரபஞ்சப்  படைப்பு துவங்கிறது. விராட், பல்வேறுபட்ட உணர்வுள்ள சீவராசிகளுக்கும், உணர்வற்ற சடப் பொருட்களுக்கும் காரணமாக விளங்குகிறது.

யக்ஞம்
யக்ஞம் எனும் புனித வேள்வி மூலம் புருஷனால் இப்பிரபஞ்சமும், அனைத்து உயிர்களும் படைக்கப்பட்டது.

இதனையும் காண்க
 புருச தத்துவம்
 ஸ்ரீ சூக்தம்

அடிக்குறிப்புகள்

ஆதாரங்கள்

வெளி இணைப்புகள்
 Patrice Lajoye, "Puruṣa", Nouvelle Mythologie Comparée / New Comparative Mythologie, 1, 2013
Translation by Ralph Griffith at Internet Sacred Text Archive
Ramanuja school interpretation.

இந்து மெய்யியல் கருத்துருக்கள்
இந்து தொன்மவியல்
மந்திரங்கள்
இந்து சமயம்
இந்திய தொன்மவியல்
புருச தத்துவம்

புருச தத்துவம் (Purusha) (சமசுகிருதம் , पुरुष) சாங்கிய தத்துவம் கூறும் புருஷன், பிரபஞ்ச படைப்புக்குக் காரணமானவன் என்று கூறப்படுகிறது. நான் என்ற ஆத்மா என்றும், அறிவு வடிவினன் என்றும் பொருள் கொள்ளப்படுகிறது.

வேதம்
ரிக் வேத புருஷ சூக்தத்தில் புருஷனின் மனதால் தோன்றிய, இரண்யகர்பன் எனும் பிரம்மன், சீவராசிகளுடன் கூடிய இப்பிரபஞ்சத்தை படைத்தார் என குறித்துள்ளது.

வேதாந்தம்
வேதாந்தம் எனும் உபநிடதங்களில் பிரபஞ்சத்தை படைத்த புருஷன் என்ற தத்துவம் விளக்கப்படவில்லை. ஆனால் பிரபஞ்ச படைப்பிற்கு ஈஸ்வரன் காரணமானவன் என விளக்கப்பட்டுள்ளது.
மாயையுடன் கூடிய பிரம்மமாகிய ஈஸ்வரனே அனைத்து பிரபஞ்சத்திற்கும், உயிரினங்களுக்கும் காரணம் எனக் கூறுகிறது.

சாங்கியம் 
கடவுள் இருப்பினை ஏற்றுக் கொள்ளாத  சாங்கியம், பிரகிருதி என்ற (இயற்கை/சடப்பொருள்) மற்றும் புருஷன்  (அறிவுள்ள பொருள்) ஆகியவைக் குறித்து பேசுகிறது. அறிவும் உணர்வு வடிவான புருஷன் எதுவும் செய்வதில்லை என்றும்; சடத்தன்மை கொண்ட பிரகிருதியே (இயற்கையே) அனைத்தையும் படைத்துக் கொள்கிறது என சாங்கியம் கூறி புருஷனின் மேன்மையை விளக்கவில்லை.

புருஷன் அறிவுள்ள பொருள் என்றும், பிரகிருதி அறிவற்ற சடப்பொருள் என்றும் கூறுகின்றது. பிரபஞ்சமானது முக்குணங்களின் சேர்க்கையினால் உருவானது என்பது இதன் கருத்து.

இதனையும் காண்க
 புருஷ சூக்தம்

மேற்கோள்கள் 

இந்து மெய்யியல் கருத்துருக்கள்
இந்திய மெய்யியல்
சாங்கியம்
1933 யுனைடெட் ஏயர்லைன்சு போயிங் 247 நடுவானில் வெடிப்பு

1933 யுனைடெட் ஏயர்லைன்சு போயிங் 247 நடுவானில் வெடிப்பு (1933 United Airlines Boeing 247 mid-air explosion) எனும் இந்த நடு வான் வானூர்தி விபத்து, 1933-ம் ஆண்டு அக்டோபர் 10-ம் நாளன்று, ஐக்கிய அமெரிக்காவின் மத்திய மாநிலமான இந்தியானா செஸ்டர்டன் (Chesterton, Indiana) எனும் பகுதி அருகே விழுந்து நொறுங்கியது. விபத்துக்குள்ளான போயிங் 247 (Boeing 247) வகையைச் சார்ந்த இவ்வானூர்தி (பதிவு எண்:NC13304) அமெரிக்காவின் முக்கிய வானூர்தி சேவைகளில் ஒன்றான யுனைடெட் ஏர்லைன்ஸ் நிறுவனம் இயக்கிவந்ததாகும்.

பயணத் திட்டம் 
கண்டம் கடந்த பறக்கக்கூடிய இந்த வானூர்தியில், மூன்று சேவைப் பணியாளர்களும், நான்கு பயணிகளும் இருந்தனர். சம்பவத்தின்போது, (அன்று) அமெரிக்காவின் நியூ செர்சி மாகாணத்திலுள்ள நுவார்க் விமானநிலையத்திலிருந்து, புறபட்டு ஒகையோ மாநிலத்தின் பெருநகரான கிளீவ்லண்ட் சென்று, அங்கிருந்து 2-வது நிறுத்தமான இலினொய் மாகாணத்திலுள்ள சிகாகோ மாநகரில் நின்று, மீண்டும் அங்கிருந்து பயண இலக்கான கலிபோர்னியா மாநில ஓக்லண்ட் நகரை அடைவதாக திட்டமிடப்பட்டிருந்தது.

மேற்கோள்கள்

வெளி இணைப்புகள் 
 "Seven die as plane crashes in flames". (October 11, 1933) New York Times p. 1 (pay site)
 "Plane crash laid to blast in air". (October 12, 1933) New York Times p. 3 (pay site)
 "Seek 'bomber' of plane". (October 16, 1933) New York Times p. 7 (pay site)
  – includes names and addresses of the deceased

1933 இல் வானூர்தி விபத்துகளும் நிகழ்வுகளும்
பொத்துவில் படுகொலை

பொத்துவில் படுகொலை என்பது இலங்கையின் உள்நாட்டுப் போரில் சச்சரவுக்குள்ளான ஒரு நிகழ்வாகும். 2006 ஆம் ஆண்டு செப்தெம்பர் மாதம் 18 ஆம் நாள் சிறுபான்மை இன முஸ்லிம் பொதுமக்கள் 10 பேர் கிழக்கு மாகாணத்தில் அம்பாறை மாவட்டத்தின் தென் பகுதியிலுள்ள பொத்தவிலில் உள்ள இரத்தல் குளம் எனப்படும் நீர்த்தேக்கத்தைத் துப்புரவாக்குவதில் ஈடுபட்டிருந்த போது கொலை செய்யப்பட்டனர். அவர்கள் அனைவரும் 19-35 வயதுக்கு இடைப்பட்ட ஆண்களாவர்; அவர்களில் மூவரின் கழுத்து வெட்டப்பட்டு தலைகள் துண்டிக்கப்பட்டிருந்தன; மற்றவர்கள் துப்பாக்கியால் சுடப்பட்டு அல்லது தாக்கப்பட்டு கொலை செய்யப்பட்டிருந்தனர். 

சிறப்பு அதிரடிப் படை இந்நிகழ்வில் ஈடுபட்டதாக அச்சமூகத்தைச் சேர்ந்த சிலர் குற்றஞ்சாட்டியதாக ஆரம்பத்தில் ஒரு பிபிசி செய்தி குறிப்பிட்டது. உள்ளூர் இசுலாமியர்கள் சிறப்பு அதிரடிப் படையினருக்கு எதிராகக் குரல் கொடுக்கத் தொடங்கி, சிறப்பு அதிரடிப் படையினரை அப்பகுதியிலிருந்து வெளியேற்றுமாறு கோரினர். வாளேந்திய சிலர் வந்து 10 பேரைக் கொலை செய்து விட்டு சிறப்பு அதிரடிப் படையின் கண்களில் அகப்படாமல் எவ்வாறு சென்று விட முடியும் என்று அவர்கள் கேள்வி கேட்கத் தொடங்கினர். ஆரம்பத்தில், இலங்கை முஸ்லிம் காங்கிரஸ் தலைவர் றவூப் ஹக்கீம் இந்நிகழ்வு தொடர்பில் விசாரிக்க ஒரு பன்னாட்டுக் குழு அமைக்கப்பட வேண்டுமென்றே வேண்டினார். ஆயினும், இத்தாக்குதலிலிருந்து தப்பிப் பிழைத்த ஒரேயொருவரான கரீம் மீரா முகைதீன் என்பவர் படுகாயங்களிலிருந்து குணப்பட்ட போது, இத்தாக்குதலை நிகழ்த்தியோர் தமிழீழ விடுதலைப் புலிகளே என்பதாக அடையாங்காட்டினார். விடுதலைப் புலிகள் இப்பழியை சிறப்பு அதிரடிப் படையினரின் மீது போட்டு விட்டுத் தப்பிக் கொள்ள தம்மால் முடிந்தளவு முயன்றதாக தெற்காசிய பயங்கரவாதத் தகவற் பிரிவு கூறியது. 

இந்த குற்றச்சாட்டுக்களுக்கு மத்தியில் அரசாங்கம் ஒழுங்கற்ற முறையில் செயற்பட்டது. உயிர் தப்பிய ஒரே ஒருவர் வந்த நோயாளர் ஊர்தியையும் காவல் துறை, காலுமுனையிலுள்ள மருத்துவமனையில் நுழைய அனுமதி மறுத்தது. சிங்களர்கள் அதிகமுள்ள அம்பாரைக்கு அந்நோயாளார் ஊர்தி அனுப்பி வைக்கப்பட்டது. மருத்துவமனையில் உயிர் பிழைத்தவர் ஆயுதமேந்திய காவலர்கள் மூலம் கையாளப்பட்டார். மேலும் இலங்கைப் போர் நிறுத்தக் கண்காணிப்புக் குழு, காவல்துறையினால் குற்றம் நடந்ததற்கான ஆதாரங்களை அழித்ததாக தெரிவித்தனர்.

மேற்கோள்கள்

வெளியிணைப்புகள்
படுகொலைக்கெதிராக முஸ்லிம்களின் எதிர்ப்பு 
மோர்னிங் லீடர் பத்திரிகைச் செய்தி 
தனியொருவராகத் தப்பிப் பிழைத்தவருடனான நேர்காணல் 
Pottuvil massacre survivor alive, conflicting reports
 
இலங்கையில் பொதுமக்கள் படுகொலைகள்
இலங்கையில் முசுலிம்கள் படுகொலைகள்
விடுதலைப் புலிகள் செய்தாகக் கூறப்படும் பொதுமக்களுக்கு எதிரான தாக்குதல்கள்
பள்ளியத்திடல் படுகொலை

பள்ளியத்திடல் படுகொலை (Palliyathidal massacre) என்பது 1992 அக்டோபர் 15 ஆம் நாளன்று இலங்கையின் வடமத்திய மாகாணம்|வடமத்தியில் அமைந்துள்ள பள்ளியத்திடல் அல்லது பள்ளியகொடல்லை (Palliyagodella) கிராமத்தில் தமிழீழ விடுதலைப் புலிகளால் முசுலிம் பொதுமக்கள் மீது நடத்தப்பட்ட தாக்குதல் ஆகும். நேரில் கண்ட சாட்சியங்களின்படி, ஆண்கள், பெண்கள், சிறுவர்கள் உட்பட 285 பேர் வரை கொல்லப்பட்டனர். ஆனாலும், இலங்கை அரசின் தகவலின்படி, 166 முதல் 171 பேர் வரை இறந்துள்ளனர். கொல்லப்பட்டவர்களில் 40 பேர் சிங்களவர்கள் ஆவர். ஏனையோர் முசுலிம்கள் இன்னும் ஒரு தகவல் இத்தாக்குதலில் 109 முசுலிம்கள் கொல்லப்பட்டதாகத் தெரிவிக்கிறது.

நிகழ்வு
இப்படுகொலை நிகழ்வின் பின்னணி விடுதலைப் புலிகள் இயக்கத்தினருக்கும் முசுலிம் சமூகத்தினருக்கும் இடையிலேற்பட்ட முறுகல் நிலையாகும். பள்ளியத்திடல் கிராம மக்கள் விடுதலைப் புலிகளின் அழிச்சாட்டியத்திலிருந்து தம்மைப் பாதுகாத்துக் கொள்வதற்காக இலங்கை இராணுவத்திடம் உதவி கோரியிருந்தனர். இலங்கையின் ஆயுதப் படைகள் அவர்களுக்கு சில சுடுகலன்களை வழங்கியிருந்தன. இதனால் விசனமுற்ற விடுதலைப் புலிகள் முசுலிம்களைத் தாக்கிப் படுகொலை செய்தனர். விடுதலைப் புலிகள் இயக்கத்தினர் இத்தாக்குதலில் பெண் புலி உறுப்பினர்களையும் சிறுவர் போராளிகளையும் ஈடுபடுத்தினர்.

மேற்கோள்கள்

மேலதிக வாசிப்புக்கு
 குணரத்தின, ரொகான். (1998). Sri Lanka's Ethnic Crisis and National Security, கொழும்பு: South Asian Network on Conflict Research. 
 குணரத்தின, ரொகான். (October 1, 1987). War and Peace in Sri Lanka: With a Post-Accord Report From Jaffna, இலங்கை: Institute of Fundamental Studies. 
 http://www.bbc.co.uk/sinhala/news/story/2006/09/060924_muttur_muslims.shtml

இலங்கையில் பொதுமக்கள் படுகொலைகள்
இலங்கையில் முசுலிம்கள் படுகொலைகள்
1992 இல் இலங்கை
விடுதலைப் புலிகள் செய்தாகக் கூறப்படும் பொதுமக்களுக்கு எதிரான தாக்குதல்கள்
சுர்ஜித் பாதர்

சுர்ஜித் பாதர், (14 சனவரி 1945 – 11 மே 2024) பஞ்சாபி மொழி எழுத்தாளர் ஆவார். இவர் எழுதிய கவிதைகள் பொதுமக்கள் மத்தியிலும், விமர்சகர்கள் மத்தியிலும் பிரபலமானவை.

வாழ்க்கைக் குறிப்பு
இவர் இந்திய மாநிலமான பஞ்சாபில் உள்ள ஜலந்தர் மாவட்டத்துக்கு உட்பட்ட பத்தர் காலான் என்ற ஊரைச் சேர்ந்தவர். இவர் கபுர்த்தலாவில் உள்ள ரண்தீர் கல்லூரியில் இளநிலைக் கல்வி பயின்றார். பின்னர், பட்டியாலாவில் உள்ள பஞ்சாபி பல்கலைக்கழகத்தில் முதுநிலைக் கல்வி பயின்றார். இவர் லுதியாணாவில் பஞ்சாப் வேளாண்மை பல்கலைக்கழகத்தில்  பஞ்சாபி பேராசிரியராகப் பணியாற்றினார். இவர் ஹவா விச்சு லிக்கே ஹரி,  பிர்க் அர்ஸ் கரே, ஹனேரே விச்சு சுல்கதி வர்ணமாலா, லப்சான் தி தர்கா, பத்ஜர் தி பாசேப் ஆகிய பஞ்சாபி மொழிக் கவிதைகளை எழுதியுள்ளார்.

இவர் சண்டிகரில் உள்ள பஞ்சாப் இலக்கிய மன்றத்தின் தலைவராகவும் உள்ளார்.

திரைத்துறையில் பங்களிப்பு
இவர் உத்தம் சிங், விதேஷ் ஆகிய பஞ்சாபி மொழித் திரைப்படங்களுக்கான வசனம் எழுதியுள்ளார்.

விருதுகள்

 1979 - பஞ்சாப் சாகித்திய அகாதமி விருது
 1993 - ஹனேரே விச் சுல்கதி வர்ணமாலா என்ற நூலுக்காக  சாகித்திய அகாதமி விருது பெற்றார்
 1999 - கல்கத்தாவில் உள்ள இந்திய மொழிகளுக்கான இலக்கிய மன்றம் வழங்கிய பஞ்சநாத் விருது
 2007-2008 ஆனத் கவ் சம்மான்
 2009 - கே.கே. பிர்லா அறக்கட்டளை வழங்கிய சரஸ்வதி சம்மான் விருது
 2009 - ஒரிசாவில் உள்ள சம்பல்பூர் பல்கலைக்கழகம் வழங்கிய கங்காதர் தேசிய விருது
 2012 - இந்திய அரசு வழங்கிய பத்மசிறீ விருது (இலக்கியம்)
 2014 - குசுமகராஜ் இலக்கிய விருது - 2014

சான்றுகள்

இணைப்புகள்

1945 பிறப்புகள்
இந்திய மொழிபெயர்ப்பாளர்கள்
2024 இறப்புகள்
இலக்கியம் மற்றும் கல்வியில் பத்மசிறீ விருது பெற்றவர்கள்
சாகித்திய அகாதமி விருது பெற்றோர்
பூவிலங்கு மோகன்

பூவிலங்கு மோகன் என்பவர் தமிழ்த் திரைப்பட நடிகரும், சின்னத்திரை நாடக நடிகரும் ஆவார். இவர் பூவிலங்கு எனும் திரைப்படத்தில் நடித்தமையால், பூவிலங்கு மோகன் என்றே திரையுலகில் அறியப்படுகிறார்.

நூற்றுக்கும் மேற்பட்ட திரைப்படங்களில் குணச்சித்ர மற்றும் குறிப்பிடத்தக்க கதாப்பாத்திரங்களில் நடித்துள்ளார்.

திரைப்படத்துறை

திரைப்படங்கள்
தண்ணீர் தண்ணீர்
அனல் காற்று
பொய்க்கால் குதிரை
பூவிலங்கு
பகல் நிலவு
குடும்பம் ஒரு கோயில்
புன்னகை மன்னன்
அமர்கலம்
மலைக்கோட்டை
ஆறுமுகம்
குரு என் ஆளு
வானமே எல்லை

 தொடர்கள் 
 ரகசியம் - சிபி சிஐடி அலுவலர் ரகுபதி
 விடாது கருப்பு  - பள்ளி வாத்தியார் வரதராஜன்
 சொர்ண ரேகை - காவல் அதிகாரி அன்வர்
 இயந்திர பறவை - காவல் அதிகாரி அன்வர்
 எதுவும் நடக்கும் - மூப்பர் (தாணுமலையான்குடி மக்களில் முதியவரும், தலைவரும்)
 ஜன்னல் - சில நிஜங்கள் சில ஞாயங்கள்''
 கங்கா யமுனா சரஸ்வதி
 நாதஸ்வரம் (தொலைக்காட்சித் தொடர்)
 சித்தி (தொலைக்காட்சித் தொடர்)
 அஞ்சலி (தொலைக்காட்சித் தொடர்)
 வள்ளி
 மகாபாரதம்
 பைரவி ஆவிகளுக்குப் பிரியமானவள் (தொலைக்காட்சி நாடகத் தொடர்)
 ரெங்கவிலாஸ் (தொலைக்காட்சித் தொடர்) (ஜெயா தொலைக்காட்சி) 
 அண்ணாமலை

உசாத்துணை 
 
 
 

வாழும் நபர்கள்
தமிழ்த் தொலைக்காட்சி நடிகர்கள்
தமிழ்த் தொலைக்காட்சி தொகுப்பாளர்கள்
தமிழ்நாட்டு தொலைக்காட்சி பிரமுகர்கள்
தமிழ் நாடகம்
தமிழ்த் திரைப்பட நடிகர்கள்
ஆர். என். கிருஷ்ண பிரசாத்

ஆர். என். கிருஷ்ண பிரசாத் (c. 1929 – 15 பிப்ரவரி 2012) என்பவர் இந்தியத் திரைப்பட நடிகரும், இயக்குநர் மற்றும் தயாரிப்பாளரும் ஆவார். இவர் திரைப்பட ஒளிப்பதிவாளராக பணியாற்றியுள்ளார். ஆர். நாகேந்திர ராவ் அவர்களின் மூத்த மகனாவார்.

திரைப்படம்
மைக்கேல் மதன காமராஜன்  (1990)

தொலைக்காட்சித் தொடர்
மர்மதேசம் (தொலைக்காட்சி தொடர்).

ஆதாரங்கள் 
 

1929 பிறப்புகள்
2012 இறப்புகள்
கன்னடத் திரைப்பட இயக்குநர்கள்
பூந்தோட்ட காவல்காரன்

பூந்தோட்ட காவல்காரன் திரைப்படம் 1988 ஆம் ஆண்டு வெளிவந்த தமிழ்த் திரைப்படமாகும், இதனை அறிமுக இயக்குநர் செந்தில்நாதன் இயக்கியிருந்தார். விஜயகாந்த், ராதிகா, ஆனந்த், வாணி விசுவநாத் மற்றும் லிவிங்ஸ்டன் ஆகியோர் முதன்மை கதாபாத்திரத்தில் நடித்திருந்தனர். இளையராஜா இசையமைக்க 1988 ஆம் ஆண்டு சூன் 10ஆம் தேதி வெளியானது.

நடிகர்கள்
 விஜயகாந்த்
 ராதிகா
 ஆனந்த்
 வாணி விஸ்வநாத்
 லிவிங்ஸ்டன்
 எஸ். எஸ். சந்திரன்
 எம். என். நம்பியார்
 விஜய் கிருஷ்ணராஜ்
 கோகிலா
 சுபகலா
 எஸ். என். லட்சுமி
 பாண்டியன் (நட்புக்காக)
 செந்தில் (நட்புக்காக)
 மலேசியா வாசுதேவன் (சிறப்புத் தோற்றம் )

தயாரிப்பு
செந்தில்நாதன், எம்.ஜி.ராமசந்திரனை வைத்து நம் நாடு படத்தை இயக்கிய ஜம்புலிங்கத்தின் மகன் ஆவார். எஸ். ஏ. சந்திரசேகர் மற்றும் வி.அழகப்பன் ஆகியோரிடம் முன்னாள் உதவியாளராகப் பணியாற்றிய செந்தில்நாதன் இந்தப் படத்தில் இயக்குநராக அறிமுகமானார்.

பாடல்கள்
இளையராஜா இந்த படத்திற்கு இசையமைத்திருந்தார்.

வரவேற்பு
இந்தப் படம் மிகப்பெரிய வெற்றியடைந்தது மட்டுமின்றி செந்தில்நாதன் இயக்கிய படங்களில் தலைசிறந்த படமாக இப்படம் கருதப்படுகிறது. 1980 களில் வந்த அதிரடி சார்ந்த படங்களில் இதுவும் முக்கிய இடத்தைப் பிடித்தது. விஜயகாந்த் ஒரு சிறந்த நடிகராக இப்படம் அறியச் செய்தது.

மேற்கோள்கள்

வெளியிணைப்புகள்

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
அறிமுக இயக்குநர் திரைப்படங்கள்
விஜயகாந்த் நடித்துள்ள திரைப்படங்கள்
ராதிகா நடித்த திரைப்படங்கள்
எம். என். நம்பியார் நடித்த திரைப்படங்கள்
செந்தில் நடித்த திரைப்படங்கள்
மலேசியா வாசுதேவன் நடித்த தமிழ்த் திரைப்படங்கள்
பாண்டியன் நடித்த திரைப்படங்கள்
எஸ். எஸ். சந்திரன் நடித்த திரைப்படங்கள்
காஞ்சன் பிரவா தேவி

மகாராணி காஞ்சன் பிரபா தேவி(Kanchan Prava Devi) பன்னா இராச்சியத்தின் மன்னருடைய மகளும், திரிபுரா இராச்சியத்தின் மன்னர் வீர் விக்ரம் கிசோர் தேவ வர்மன் மாணிக்கிய பகதூரின் மனைவியும் ஆவார். இவரது கணவரின் மறைவுக்குப் பின்னர் பிராயமடையாத அவர்களது மகனுக்காகப் பகர ஆளுனராகவும் 1947-1949 வரை பணியாற்றியுள்ளார். இவர் அகர்தலாவில் எம்பிபி கல்லூரியை நிறுவினார்.

வாழ்க்கை 
இவரது ஆட்சிக் காலத்திலேயே திரிபுரா விடுதலையடைந்த இந்தியாவின் ஒரு மாநிலமாக இணைந்தது. இந்தியப் பிரிவினையின் போது ஏற்பட்ட வன்முறைகள் காரணமாக திரிபுராப் பகுதியில் பாதிக்கப் பட்டவர்களையும், அகதிகளையும் மீள்குடியேற்றம் செய்வதில் இவர் முக்கிய பங்காற்றினார். அகர்தலாவில் உள்ள மகாராஜா வீர் விக்ரம் கல்லூரி இவரால் நிறுவப்பட்டது.

ஆட்சிக் காலம் 
இவருக்கு ஏ. பி சட்டர்ஜி என்பவர் திவானாக இருந்து உதவி புரிந்தார்.  திரிபுரா மாநிலத்தில் இந்தியப் பிரிவினையுடன் தொடர்புடைய வன்முறையால் பாதிக்கப்பட்ட அகதிகள் மற்றும் பாதிக்கப்பட்டவர்களுக்கு மறுவாழ்வு வழங்குவதில் முக்கிய பங்கு வகித்தார்.

1948 ஆம் ஆண்டில், இவர் இந்திய அரசாங்கத்தால் ஆட்சி மன்ற குழுவை கலைத்துவிடும்படி கட்டாயப்படுத்தப்பட்டார். இவர் திரிபுராவை சுதந்திர இந்தியாவில் இணைப்பதை மேற்பார்வையிட்டார். இந்தியாவின் அழுத்தத்தால் 1949 ஆம் ஆண்டு செப்டம்பர் 9 ஆம் தேதி இணைப்பு ஒப்பந்தத்தில் கையெழுத்திட்டார். 1949 இல் இந்தியாவுடன் மாநிலம் இணைக்கப்பட்டபோது இவர் ஆட்சியாளர் பதவியில் இருந்து விலகினார்.

மேற்கோள்கள்

திரிபுராவின் ஆட்சியாளர்கள்
திரிபுரா அரசியல்வாதிகள்
இந்தியப் பெண் அரசியல்வாதிகள்
இந்தியப் புரவலர்கள்
இருபதாம் நூற்றாண்டு இந்திய அரசியல்வாதிகள்
திரிபுரா சட்டமன்ற பெண் உறுப்பினர்கள்
சி. த. பழனிச்சாமி

சி. த. பழனிச்சாமி ஓர் இந்திய அரசியல்வாதியும், தமிழ்நாடு சட்டமன்றத்தின் காரைக்குடி சட்டமன்றத் தொகுதியின் முன்னாள் உறுப்பினரும் ஆவார். 2011 ஆம் ஆண்டு நடந்த தமிழ்நாடு சட்டமன்றத் தேர்தலில், சிவகங்கை மாவட்டத்தின் தொகுதிகளில் ஒன்றான காரைக்குடி சட்டமன்றத் தொகுதியில்  அனைத்திந்திய அண்ணா திராவிட முன்னேற்றக் கழகத்தின் சார்பாக போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
நினைவே ஒரு சங்கீதம்

நினைவே ஒரு சங்கீதம் 1987ஆம் ஆண்டு வெளிவந்த ஒரு இந்திய தமிழ்த் திரைப்படம் ஆகும். கே.ரங்கராஜ் இயக்க எஸ்.கீரிட்டா இத்திரைப்படத்தை தயாரித்திருந்தார். விஜயகாந்த், ராதா, ஸ்ரீவித்யா மற்றும் ரேகா முதன்மை கதாபாத்திரத்தில் நடித்திருந்தனர். இளையராஜா இந்த படத்திற்கு இசையமைத்திருந்தார்.

நடிகர்கள் 

 விஜயகாந்த்
 ராதா
 ஸ்ரீவித்யா
 ரேகா
 கவுண்டமணி
 கோவை சரளா
 ரவிசந்திரன் (சிறப்புத் தோற்றம் )
 ராதாரவி
 கருப்பு சுப்பையா
 வெள்ளை சுப்பையா
 சிவராமன்
 எஸ்.பெருமாள்
 பசி நாராயணன்
 நெல்லை சாரதி
 சுப்பையா
 கொடுக்காபுளி செல்வராஜ்
 மாரிமுத்து 
 ராம்மோகன்
 சேது விநாயகம்
 எஸ்.பி.முத்து
 விஸ்வநாதன்
 ரெங்கராஜ்
 ஒய்.பி.கஜேந்திரன்
 உலகநாதன்
 மீனாட்சி பாட்டி
 எஸ்.ஆர்.விஜயா
 செல்வகுமார்

பாடல்கள் 
 ஏத்தமய்யா ஏத்தமய்யா - மலேசியா வாசுதேவன், சித்ரா
 பகலிலே ஒரு நிலவினை கண்டேன் - எஸ். ஜானகி
 எடுத்த வச்ச - எஸ். ஜானகி
 சந்த கடை -  மலேசியா வாசுதேவன்
 எடுத்த வச்ச (சோகம்)- எஸ். பி. பாலசுப்பிரமணியம்

மேற்கோள்கள்

வெளி இணைப்புகள் 

 

1987 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
ராதா நடித்த திரைப்படங்கள்
ஸ்ரீவித்யா நடித்த திரைப்படங்கள்
கவுண்டமணி நடித்த திரைப்படங்கள்
ராதாரவி நடித்த திரைப்படங்கள்
ரவிச்சந்திரன் நடித்த திரைப்படங்கள்
ரேகா (தென்னிந்திய நடிகை) நடித்த திரைப்படங்கள்
கோவை சரளா நடித்த திரைப்படங்கள்